Κυβέρνηση Δημητρίου Βούλγαρη 1868

Η Κυβέρνηση Δημητρίου Βούλγαρη 1868 - Υπουργείον Βούλγαρη,  (Ιανουάριος 1868 - Ιανουάριος 1869), αν και σχηματίστηκε για να λειτουργήσει ως "υπηρεσιακή", (αντικατέστησε την παραιτηθείσα «κυβέρνηση Μωραϊτίνη») προκειμένου να διοργανώσει τις εκλογές που προκηρύχθηκαν, τελικά, με την νίκη της παράταξης στις εκλογές μετατράπηκε σε "τακτική".

Την επομένη ημέρα από την ανάληψη των καθηκόντων της νέας κυβέρνησης, ο βασιλιάς Γεώργιος διέλυσε την Βουλή, και προκήρυξε εκλογές, που προγραμματίστηκαν να γίνουν από τις 21 έως τις 24 Μαρτίου του 1868, ενώ το άνοιγμα της νέας Βουλής καθορίστηκε για τις 25 Απριλίου του ίδιου έτους. ΦΕΚ Α7 /1868.
Η παράταξη του Βούλγαρη κατόρθωσε να κερδίσει στις εκλογές την πλειοψηφία των βουλευτικών εδρών (90 από τις 187 έδρες), κυρίως γιατί οι σημαντικότεροι αντίπαλοί του, όπως ο Κουμουνδούρος, και ο Τρικούπης δεν εκλέχτηκαν καν βουλευτές. «Ιστορία του Ελληνικού Εθνους»,τ. ΙΓ, σ.297. Όταν άρχισε ο έλεγχος των αποτελεσμάτων από το Κοινουβούλιο  στις 15 Μαΐου, ο Βούλγαρης κατάφερε να απαλλαγεί και από άλλους αντιπάλους, όπως τον Κωνσταντίνο Λομβάρδο και τον Δημήτριο Χρηστίδη, ακυρώνοντας την εκλογή τους. Σύμφωνα με τον ιστορικό Κυριακόπουλο, «...Ούτω από του 1868 άρχεται η επιδίωξις κυβερνητικής πλειοψηφίας κατά το σύστημα ό ηκολουθήθη και κατά την εποχή της Α' Δυναστείας, δια της νοθεύσεως των φρονημάτων του Λαού κατά την ενέργειαν των εκλογών και την εξέλεγξιν αυτών..".Ηλίας Κυριακόπουλος, «Ο Κοινοβουλευτισμός εν Ελλάδι, ως πολιτικός και νομικός κανών», σ. 144.
Η κυβέρνηση Βούλγαρη παραιτήθηκε τον Ιανουάριο του 1869,  όταν αρνήθηκε να υπογράψει το κείμενο της «Συνδιάσκεψης των Παρισίων» για το ζήτημα της Κρήτης, όπου ζητούσε την πλήρη αποχή της Ελλάδας από πολεμικές ενέργειες στην Κρήτη ή υπέρ των Κρητικών καθώς και την βίαιη καταστολή όσων επιχειρούσαν τέτοιες ενέργειες.

Σύνθεση υπουργικού συμβουλίου
ΦΕΚ Α9 /1868, Α43 /1868, Α2 /1869
 «Πρόεδρος του υπουργικού συμβουλίου» («Πρωθυπουργός»):  Δημήτριος Βούλγαρης

 «Επί των Εξωτερικών υπουργός»: Πέτρος Δεληγιάννης
 «Επί των Εσωτερικών υπουργός»: Δημήτριος Βούλγαρης
 «Επί των Οικονομικών υπουργός»: Ευστάθιος Σίμος
 - αντικαταστάθηκε στις 11 - 7 - 1868 από τον Ιωάννη Βαλασσόπουλο
 - αντικαταστάθηκε στις 19 - 12 - 1868 από τον Σπυρίδωνα Βαλαωρίτη
 «Επί των Στρατιωτικών υπουργός»:  ο υποστράτηγος Σπυρίδων Σπυρομήλιος
 «Επί της Δικαιοσύνης υπουργός»: Παναγιώτης Βάρβογλης
 - αντικαταστάθηκε στις 11 - 7 - 1868 από τον Σπήλιο Αντωνόπουλο
 «Επί των Εκκλησιαστικών και της Δημοσίας εκπαιδεύσεως υπουργός»: Αναστάσιος Μαυρομιχάλης
 «Επί των Ναυτικών υπουργός»: ο αντιπλοίαρχος Μιλτιάδης Κανάρης

Παραπομπές

Πηγές


1868
Κατηγορία:1868